open-index/open-wikipedia-markdown huggingface dataset:
Бројчен систем

Во математиката, **бројчен систем** е множество од броеви, (во најширока смисла на зборот), заедно со една или повеќе операции, како собирање или множење.

Примери за бројчени системи се: природните броеви, целите броеви, рационалните броеви, алгебарските броеви, реалните броеви, комплексните броеви, p-адичните броеви, надреалните броеви и хиперреалните броеви.

За историја на бројчените системи, видете Број.  За историја на симболите користени за поединечните бројки, видете Бројка.

## Логичка конструкција на бројчените системи
### Природни броеви
Едноставно кажано, природните броеви се состојат од множество од сите цели броеви поголеми од нула. Ова множесто се означува со задебелената голема буква **N** или пак со специјалниот знак \mathbb{N} .  (Во некои книги природните броеви започнуваат со 0.  На оваа тема математичарите досега немаат постигнато согласност.)
 
Џузепе Пеано разработил  аксиоми за природните броеви, и тој се смета за основоположник на аксиоматската теорија на броевите.

## Понапредни бројчени системи
Зборот *број* нема општо прифатено математичко значење, а истото важи и за поимот *броен систем*.  Наместо тоа имаме многубројни примери.  Не постои правило кое диктира што е број а што не е. Некои поинтересни примери за апстракции кои можат да се сметаат за броеви се кватернионите, октонионите и трансконечните броеви.

## Поврзано
* Апстрактна алгебра
* Афино проширен систем на реални броеви
* Големи броеви

## Белешки


## Литература
* Richard Dedekind, 1888. *Was sind und was sollen die Zahlen?* („Што се броеви и што треба да бидат броевите?“). Braunschweig.
* Edmund Landau, 2001, ISBN 0-8218-2693-X, *Foundations of Analysis*, American Mathematical Society. 
* Giuseppe Peano, 1889. *Arithmetices principia, nova methodo exposita* („Принципи на аритметиката, изложени по нов метод“). Bocca, Torino. Jean van Heijenoort, trans., 1967. *A Source Book of Mathematical Logic: 1879-1931* („Збирка по математичка логика: 1897-1931“). Harvard Univ. Press: 83-97.
* 
* 
* Stoll, Robert R., 1979 (1963). *Set Theory and Logic* („Теорија на множествата и логика“). Dover.

Категорија:Елементарна математика
Категорија:Математички поими
Категорија:Теорија на полињата
Битка кај Тулуза

мини|Тулуз
**Битката кај Тулуза** се одвила на 9 јуни 721 година кај истоимениот град во денешна Франција помеѓу муслиманските Умајади и Франките. Во оваа битка, муслиманите биле поразени, а Каролинската империја на чело со Карло Мартел добила доволно време да се подготви за нов поход кој се случил единаесет години подоцна.

## Опсада на Тулуза

ел-Сам ибн Малик ел-Кавлани бил валија (гувернер) на муслиманска Шпанија или ел-Андалус. Успеал да собере голема армија од Северна Африка, Сирија, Јемен. Тргнал кон Аквитанија, која била само формално под раководство на Каролинската империја, но во пракса таа се издвојувала како независна. Валијата го опседнал градот Тулуза, еден од најзначајните градови на Аквитанија. Војводата Одо Аквитански веднаш започнал да бара помош, но кога по три месеци се вратил, неговиот град бил исцрпен пред паѓање во муслимански раце.

## Текот на битката

Кога Одо Аквитански го напуштил Тулуза, Муслиманите премногу постапиле самоуверено. Тие не само што не успевале да го заземат градот туку не можеле да ги зачуваат и своите позиции. Кога Одо Аквитански по три месеци се вратил кон градот ги изненадил своите непријатели. Нападот се случил на 9 јуни 721 година и таа битка денеска е позната како Битката кај Тулуза.

Одо Аквитански успеал да ја разбие муслиманската армија. Голем дел од муслиманите загинале а другите побегнале без оружје и опрема. Ал Сам ибн Малик ал Кавлани успеал да побегне со своите службеници но набргу починал, а на негово место застанал Абд Ал Рахман, кој станал и емир на Андалусија.

## Последици

Новиот емир Абд ел-Рахман повторно собрал голема војска од Северна Африка и во 732 година повторно ја нападнал Каролинската империја. Овој пат Одо Аквитански претрпел катастрофален пораз во Битката кај Бордо. Голем дел од населението било убиено а градот бил опљачкан. Одо Аквитански помош побарал од Меронвизите.

Исламската инвазија во Западна Европа завршила по Битката кај Поатје на 10 октомври 732 година каде муслиманската армија била поразена.

Категорија:Европа во 721 година
Категорија:Судири во 721 година
Тулуза 721
Тулуза 721
Категорија:Исламот во Франција
Категорија:Франција во 8 век
Категорија:Историја на Тулуза
.fm

**.fm** — највисок семрежен домен на Сојузните Држави на Микронезија. Со доменот управува *dotFM*. Доменот се користи за радиостаници и музички мрежни места, најпознат е Last.fm.

## Поврзано
* Највисок државен домен

## Надворешни врски
* IANA Информации за .fm 
* Dot.fm - официјално мрежно место

Категорија:Највисоки државни домени
Категорија:Сојузни Држави на Микронезија
.gh

**.gh** — највисок семрежен домен на Гана. Со доменот управува Мрежниот информациски центар на Гана.

## Поврзано
* Највисок државен домен

## Надворешни врски
* IANA Информации за .gh 

Категорија:Највисоки државни домени
Категорија:Гана
.gm

**.gm** — највисок семрежен домен на Гамбија. Со доменот управува *GM-NIC*.

## Надворешни врски
* Официјално мрежно место на NIC GM
* IANA Информации за .gm 

Категорија:Највисоки државни домени
Категорија:Гамбија
.hm

**.hm** — највисок државни домени за островите Херд и Макдоланд. Со доменот управува *HM Domain Registry*.

## Поврзано
* Највисоки државни домени

## Надворешни врски
* IANA Информации за .hm 

Категорија:Највисоки државни домени
Категорија:Херд и Макдоналд
Арапско освојување на Пиринејскиот Полуостров

[мини|десно|300п|Андалусија (ел-Андалус) во времето на [Умајадите]]

**Арапско освојување на Пиринејскиот Полуостров** (711-718) — големо воено походување кое започнало во времето кога арапските Маври ги нападнале државите на Визиготите, кои се наоѓале на Пиринејскиот Полуостров. Генералот Тарик Ибн-Зијад, предводел војска претежно составена од Бербери го преминал протокот од африканската кон европската страна и го освоил Гибралтар. По осум години, Маврите успеале да заземат голем дел од Пиринејскиот Полуостров, освен северозападните региони Астурија и поголем дел од Баскија. Територијата која била освоена била позната под името ел-Андалус.

## Хронологија

* VI век — Визиготските племиња станале феудални господари
* 612 г. — кралски указ, според кој еврејското население морало да премине во христијанската вера или ќе им биде одземено нивното богатство и имот
* 710 г. — Тарик ибн Малук навлегол на полуостровот со околу 400 војници и 100 коњаници
* 711 г. — емирот Муса ибн Нусаир, управник на Северна Африка, го испратил Тарик ибн Малук повторно на полуостровот
* 711 г. — Битка кај Гвадалета. Генералот Тарик со околу 7.000 војници успеал да го порази кралот Родерик со околу 25.000 војници
* 712 г. — Маврите започнале да ги зазимаат јужните градови на полуостровот 
* 715 г. — емирот Муса влегол во Дамаск со голем број на робови донесени од полуостровот
* 717 г. — Маврите ја нападнале Франкија
* 719 г. — престолнината била преместена од Севиља во Кордоба
* 732 г. — емирот Абдулрахман ибн Абдалу ел-Гафики пристигнал до Жиронда
* 732 г. — Битка кај Поатје во која Маврите доживеале пораз

Категорија:Судири во 8 век
Категорија:Инвазии
Категорија:Историја на Португалија
Категорија:Историја на Шпанија
Категорија:Ран среден век
Категорија:Ел-Андалус
Категорија:Исламски освојувања
Раднево

**Раднево** — град во јужниот дел од Бугарија.

Категорија:Градови во Бугарија
Категорија:Населени места во областа Стара Загора
Омејади

**Омејадска династија** (арапски: بنو أمية), позната и како **умајадска династија** — втора од четирите исламски калифати кои биле основани по смртта на пророкот Мухамед. Нејзиното име потекнува од Умајад ибн Абд Шамс, кој бил прадедо на првиот умајадски калиф. Иако првично семејството живеело односно потекнувало од градот Мека, сепак градот Дамаск бил главен град на нивниот калифат. Во текот на нивното постоење, нивната империја станала десетта најголема империја на сите времиња по моќ и територија. Нивната династија била уништена од страна на Абасидската династија кои се преселиле кон Ал Анадулз и каде го основале Кордопскиот калифат.

Калифите опстојувале од времето на Мухамед сè до 1924 година, и истите биле контролирани од страна на различни династии, вклучувајќи ги Праведниот Калифат по Мухамед, Умајадскиот со седиште во Дамаск и Кордоба, Абасидскиот калифат со седиште во Багдад, Фатимидите со седиште во Каиро и Османлиите со седиште во денешен Истанбул.

## Список на Омејадски владетели

## Наводи

Категорија:Арапски династии
Категорија:Муслимански династии
*
Категорија:Историја на исламот
SOS

„**SOS**“ е денс-поп песна напишана од страна на Ј.Р. Ротем и Богарт за вториот албум на барбадоската пејачка Ријана насловен како „*[[A Girl Like Me]]*“ (2006). Песната содржи делови и сегменти од синглот на *Soft Cell* од 1981 наречен „*Tainted Love*“ кој е компониран од Ед Коб.

„SOS“ е реализирана како водечки сингл од албумот во 2006. Песната стигна до првото место во Австралија и Соединетите Американски Држави и се искачи до ТОП 5 на други музички маркети како Канада, Германија и Велика Британија.

## Продукција и снимање

Песната е првенствено напишана од продуцентите Ј.Р. Ротем и Ивен Кид Богарт, син на Неил Богарт (пронаоѓач на „Casablanca Records“) Песната на почетокот и била понудена на Кристина Милан за нејзиниот трет албум „*So Amazin*“, но пејачката подоцна одбила и затоа Def Jam наместо на Милан и ја понудиле песната на Ријана. Милан подоцна потврдила дека песната била премногу „поп“ за Р&Б пејач, а исто така негирала и дека била прашана за снимање на песната. Овие информации подоцна ги потврдила на својот форум.

Деловите „You got me tossin' and turnin'“ и „I can't sleep at night“ во рефренот се дел од песната на Ед Коб „Tainted Love“ од 1964, каде што текстот вели „And I've lost my light for I toss and turn - I can't sleep at night.“ Деловите како ѕвона во „SOS“ се дел од верзијата од 1981 на „Tainted Love“.

Главна тема на песната е заснована околу изведувачот на песната (Ријана) која што плаче за помош затоа што таа е изгубена без својот љубовник споменат во песната. Ремикси на песната се направени од страна на Џејсон Невинс, кој исто така има направено ремикси и за артисти како Мадона, *Fall Out Boy*, *Good Charlotte*, Кели Кларксон, *LL Cool J* и Пинк. Оваа песна била употребена и во филм наречен *„True Confessions of a Hollywood Starlet“*.

## Наводи

Категорија:Песни на Ријана
Категорија:Синглови од 2006
Ани Лорак

**Ани Лорак** (; ), (, ) Украинска ССР, Советски Сојуз) е украинска поп пејачка.

Ани Лорак ја претставуваше Украина на Евровизија 2008 кој се одржа во Белград со песната „*Shady Lady*“ и го достигна високото второ место, но сепак не успеа да ја земе победата. Првото место го зеде Дима Билан од Русија. Таа беше втора и во «Прес наградите Евровизија» и победи во категоријата «Артистична награда за нејзината изведба. Во 2009 беше водителка на Детската Евровизија 2009.

## Наводи

Категорија:Пејачи
Категорија:Евровизија 2008
Категорија:Живи луѓе
Категорија:Учесници на Евровизија
Експропријација

**Експропријација** се однесува на конфискација на приватна сопственост со цел да се воспостави социјална еднаквост. Таа претставува одземање или ограничување на правото на сопственост на земја со надомест, што се врши со посебен акт на државен орган или од страна на народот за време на револуција. Експропријацијата за разлика од присилната национализација која се врши од страна на државите над приватната сопственост на своите граѓани, се однесува на социјално мотивирани конфискации на секаква приватна сопственост, не само на недвижнини. Се изведува во случаи на потреба за изградба на патишта, железнички линии, канали, рудници, населби, индустриски објекти и др.
## Наводи

Категорија:Стопанство
Категорија:Анархизам
Категорија:Економски поими
Абелова награда

**Абелова награда** — меѓународна награда која секоја година ја доделува кралот на Норвешка на еден или повеќе истакнати математичари. Го носи името на норвешкиот математичар Нилс Хенрик Абел (1802–1829). Оваа награда се смета за „Нобелова награда за математика“ и се вбројува меѓу најпрестижните математички награди. Наградата е и парична, со износ од 684.000 евра (2009 г.).

Добитниците секоја година ги прогласува Норвешката академија на науките откако изборот ќе го направи одбор од пет меѓународни математичари. На чело на одборот стои математичарот Кристијан Сејп. Паричниот износ на наградата е сличен на оној на Нобеловата награда. Наградата е воспоставена во 2001 година со почетен фонд од  200.000.000 круни (околу $24.000.000 долари) во 2001 г. Наградата се доделува во обид да се создаде публицитет и јавна свест за математиката, и со цел да се подигне угледот на математиката, особено кај младите.

Наградниот одбор го има основано и Абеловиот симпозиум, со кој раководи Норвешкото математичко друштво.

## Историја
Наградата за првпат била предложена како дел од прославата во на 100-годишнината од Абеловото раѓање во 1902 г. Во 1899, накратко по неговата смрт, Софус Ли предложил да се формира Абелова награда откако дознал во 1897 дека Алфред Нобел не планирал да ја вклучи математиката во неговите награди. Шведскиот крал Оскар II се согласил да ја финансира математичката награда во име на Абел, па така матемаричарите Лудвиг Силов and Карл Стермер изработиле нацрт-статути и правила за предложената награда. Меѓутоа влијанието на Ли обледнело по неговата смрт, и распаѓањето на Шведско-Норвешката Унија во 1905 значело неуспех за првиот обид за формирање на Абеловата награда.

Во 2001, откако се родил обновен интерес за наградата, формирана е работна група за предлогот, а самиот предлог бил поднесен на разгледување кај премиерот на Норвешка во мај месец истата година. Во август 2001, владата на Норвешка најавила дека доделувањето на наградата ќе по чне од 2002 г., по повод двесте-годишнината од раѓањето на Абел. По извесни одложувања, првата награда е всушност доделена во 2003 г.

Во текот на првите седум години (2003–2009), три добитници на наградата (Лакс, Варадан и Громов) се математичари вработени или во соработка со Курантовиот институт за математички науки.

## Добитници

## Поврзано
* Филдсов медал
* Немерсова награда
* Неванлинина награда
* Ролф Шокова награда
* Волфова награда

## Наводи

## Надворешни врски

* Матична страница на Абеловата награда 
* Страница на Абеловиот симпозиум 
* 

Категорија:Математички награди
Категорија:Норвешки награди
*Добитници
Категорија:Меѓународни академски награди
Борис Христов

алт=Борис Христов|мини|Борис Христов
**Борис Христов** бил светски познат бугарски оперски пејач (бас) со потекло од Македонија.

## Биографиjа

Борис Христов е роден во фамилиjата на Кирил Совичанов од Битола, главен уредник на списанието Илустрација Илинден и водач на Илинденската организација во Бугарија. Маjка му била со потекло од Русија. Уште како дете бил пејач во хорот на Храм-споменик Свети Александар Невски во Софија. Завршил право во Софискиот универзитет. Од 1930 бил член на софискиот хор "Гусла", а во 1942 добил државна стипендија и отишол да студира во Милано, Италиjа. Во наредните години кариерата на Христов го одвела кон врвовите на светската опера - настапувал во прочуената оперска сала Ла Скала во Милано, операта на Рим, Ковент гарден во Лондон, Метрополитен опера во Њујорк, а исто така и во уште многу светски центри на операта - Барселона, Рио де Жанеиро, Сан Франциско и други. Во текот на Студената војна немал право да се врати во Бугариjа дури до 1967 година. По 1970 се поретко настапувал, а неговиот последен концерт бил одржан во Бугарската академиjа во Рим во 1986 година. Погребен е во Бугариjа. Неговите наjпознати оперски улоги се од опери на Џузепе Верди и руски композитори како Модест Мусоргски.

## Наводи

Категорија:Бугарски уметници од Македонија
Категорија:Бугарски оперски пејачи
Категорија:Апсолвенти на Софискиот универзитет
Еспецифисмо

**Еспецифисмо** е една од двете главни форми на анархистички активизам спроведувана од *Федерацијата на анархисти од Рио*, другата е Социјално вметнување. Еспецифисмо се појави во втората половина од минатиот век, како резултат од анархистичките искуства во Јужна Америка, започнувајќи со *Федерацијата на анархисти од Уругвај*, која беше основана во 1956 од страна на анархисти што сметале дека има потреба од организација што ќе биде конкретно анархистичка. 

Еспецифисмо може да се сведе на следните точки:

* Потреба од конкретно анархистичка организација околу која ќе се гради единството на идеите и практиката.
* Употреба на конкретната анархистичка организација за теоретизирање и развој на стратегиска, политичка и организациска работа.
* Активно учество во градењето на автономни и популарни социјални движења преку социјално вметнување.

Еспецифисмо поради својата сличност со платформизмот, се смета за нова форма на платформизмот.

## Поврзано
* Платформизам
* Социјално вметнување
* Махновизам

Категорија:Анархизам
Категорија:Зборови што ги нема во ТРМЈ
Таифа

thumb|300px|Карта на таифите во 1031 година
Во историјата на Иберија, зборот **Таифа** (арапски: طائفة ṭā'ifa, множина طوائف ṭawā'if) се употребувал за независните муслимански кнежевства, обично емиратите или ситни кралства, иако постоела една т.н. олигархија, според која сите тие мали муслимански територии го формирале ел-Андалус. Ниното исчезнување настапило веднаш кога во времето на Реконквистата хрисијанските кралства ги зазеле териториите кои претходно биле владеени во рок од 8 века од страна на муслинаните. Падот на Гранада како и падот на Цариград го означиле почетокот на една нова историја на европскиот континент. Сепак ви тие оделни таифи, исламската култура, јазик и традиција оставиле трага во најразлични региони во денешна Шпанија. Во времето кога таифите биле најсилни, најпрвин во 11 век а подоцна и во 12 век, нивните емири односно владетели се натпреварувале меѓу себеси, не само воен план, туку и на културен.

Овој модел на муслиманските таифи подоцна бил користен од страна на Шпанија односно нејзиното колонизирање на Америка, каде биле создавани поголем број на држави. Тие држави, исто како и во ел-Андалус имале дијаметрално спротивни ставови една со друга и покрај тоа што користиле еден ист јазик или имале заедничка култура.

Процесот на “*таифизација*“ започнал по одвојувањето на Кордопскиот калифат од Северна Африка, кој останал во рацете на Багдад. Населението во таифите било мултиетничко, со доминација на муслиманите особено во јужните делови на Пиринејскиот Полуостров. Освен муслиманите, овде живееле и христијани, евреи итн. кое доведувало до постојани конфликти подпомогнати од соседните христијански кралства на север, како и до постепено слабеење на самите таифи. По падфот на последната таифа дошло до огромна промена на верските и јазичните околности. Арапскиот јазик бил исфрлен од употреба, а на негово место како официјален станал кастилскиот шпански јазик. Следувал процес на асимилација на муслиманското и еврејското население и нивно протерување.

Категорија:Историја на исламот
Категорија:Ел-Андалус
Категорија:Историја на Португалија
Категорија:Шпанија во средниот век
Категорија:Поранешни монархии во Европа
Раскинати прегратки

**Раскинати прегратки** () е филм на Педро Алмодовар снимен во 2009 година, а сместен во 1990-те и сегашноста. Филмот е сниман во стилот на американските филм ноар филмови од 1950-те. Во филмот глумат Анхела Молина, Лола Дуењас и Пенелопе Круз, глумици кои често се појавуваат во филмовите на Алмодовар.

Филмот беше прифатен во официјалната селекција на Канскиот филмски фестивал 2009 и се бореше за престижната Златна палма.

## Синопсис
Еден човек пишува, живее и љуби во темнина. Пред 14 години доживува тешка сообраќајна несреќа на островот Лансароте. Во таа несреќа не само што го губи видот, туку и жената на неговиот живот, Лена.

Овој човек користи две имиња: Хари Кејн, псевдоним со кој ги потпишува своите книжевни дела, приказни и сценарија, и Матео Бланко, име кое го користи во вистинскиот живот и со кое ги потпишува филмовите коишто ги режира. По несреќата, тој решава да го користи само псевдонимот Хари Кејн. Помислата дека не може да режира филмови го наведува на идејата дека Матео Бланко умрел во Лансароте заедно со љубената Лена.

Во сегашноста, Хари Кејн живее благодарение на сценаријата што ги пишува и со помошта на неговата верна пријателка и продуцентка Џудит Гарсија, и на Диего, синот на Џудит, кој е секретар, меканограф и кој му помага да се движи.

По одлуката да живее и да раскажува приказни, Хари е активен и привлечен слеп човек, кој ги развил сите други сетила за да ужива во животот, врз основа на иронија и самонанесена амнезија. Од својата биографија целосно го избришал неговиот претходен идентитет, Матео Бланко.

Една вечер, на Диего му се слошува и Хари се грижи за него (додека Џудит е надвор од Мадрид и решаваат да не ја загрижуваат). Уште првите ноќи од закпренувањето, Диего го прашува за времето кога тој се викал Матео Бланко. Хари решава да му раскаже за настаните пред 14 години со намера да го забавува, како што еден татко му раскажува приказна на синот пред да заспие.

Приказната на Матео, Лена, Џудит и Ернесто Мартел е приказна за една „луда љубов“, управувана од фаталноста, љубомората, неверноста и грижата на совест. Една ужасна и емотивна љубовна приказна која најдобро може да се отслика со слика на двајца љубовници прегрнати, раскината на илјада парчиња.

## Улоги
* Пенелопе Круз - Лена
* Љуис Омар - Матео Бланко / Хари Кејн
* Бланка Портиљо - Џудит
* Хосе Луис Гомес - Ернесто Мартел
* Тамар Новас - Диего
* Рубен Окандиано - Икс-зрак
* Анхела Молина - Мајката на Лена

## Белешки

## Надворешни врски
* Официјално мрежно место
* 
* Los abrazos rotos/Broken Embraces (June 2009)  at Paul Julian Smith's Film Reviews

Категорија:Филмови од 2009 година
Категорија:Шпански филмови
Категорија:Филмови на Педро Алмодовар
Категорија:Филмови на англиски јазик
Социјалистичка Автономна Покраина Војводина

**Социјалистичка Автономна Провинција Војводина** (српскохрватски:*Socijalistička Autonomna Pokrajina Vojvodina*, Социјалистичка Аутономна Покрајина Војводина), или кратко **САП Војводина** (Латиница: SAP Vojvodina), е една од двете социјалистички автономни провинции на Социјалистичка Република Србија од 1963 до 1990 и една од федералните единки на Социјалистичка Федеративна Република Југославија од 1974 до 1990. Нејзин главен град беше Нови Сад.

Категорија:Историја на Војводина
Војводина
Војводина
Категорија:СФРЈ
Категорија:Држави и територии настанати во 1944 година
Категорија:Држави и територии распаднати во 1990 година
MathWorld

200px|right|thumb|Логотипот на MathWorld 

**MathWorld** — прирачна семрежна збирка по математика чиј создавач е Ерик В. Вајсштајн. Негов спонзор е организацијата Wolfram Research, со делумно финансирано од дотација на Националната научна дигитална библиотека при Националната научна фондација за Универзитетот на Илиноис во Урбана-Шампејн.

## Историја
Ерик В. Вајсштајн, создавачот на страницата, бил студент по физика и астрономија кој имал обичај да прави прибелешки на неговиот материјал по амтематика. Во 1995 тој ги собрал овие белешки и ги објавил на семрежјето под наслов „Eric's Treasure Trove of Mathematics“ („Ериковата математичка ризница“). Таа содржела стотици страници/написи на најразлични математички теми. Страницата станала популарна како обемен едноизворен ресурс на семрежјето. Вајсштајн постојано ги подобрувал записите и прифаќал поправки и коментари од читателите. Во 1998 Вајсштајн склучил договор со CRC Press и ја објавил содржината на страницата во печатено издание и на ЦД-РОМ со наслов „CRC Concise Encyclopedia of Mathematics“. Со тоа слободната семрежна верзија станала само делумно достапна за јавноста. Во 1999 Васштајн се вработил во институцијата Wolfram Research (WRI), и WRI го промениле името на проектот во „MathWorld“ на http://mathworld.wolfram.com и го поставиле на сопствената страна без ограничувања на пристап.

## Поврзано
* PlanetMath
* Список на семрежни енциклопедии

## Наводи
* Создавањето на MathWorld , Ерик Вајсштајн, *The Mathematica Journal,* Том 10, Издание 3, 2005.

## Надворешни врски
* Официјална страница

Категорија:Математички мрежни места
Категорија:Образовни мрежни места
Категорија:Семрежни енциклопедии
Категорија:Математичко образование
Златен правоаголник

мини| =  = φ.
**Златен правоаголник** — правоаголник со должина на страните во златен сооднос, 1: \varphi \, (еден на *[[фи (буква)|фи]]*), т.е. 1 : \tfrac{1 + \sqrt{5}}{2} или околу 1:1,618.

За оваа фигура е карактеристично тоа што ако го отстраниме квадратот, преостанатата фигура е друг златен правоаголник; т.е., со исти пропорции како и првиот. Вака можат да се отстрануваат квадрати до бесконечност, при што соодветните агли на квадратите обликуваат бесконечна низа точки на златна спирала, која е единствената логаритамска спирала со ова својство.

Астрофизичарот и популаризатор на математиката Марио Ливио вели дека издавањето на делото „Божествена пропорција“ (итал. *Divina Proportione*) од Лука Пачоли во 1509, значело дека „со делото на Пачоли, златниот пресек станал достапен за уметниците во теоретските дела кои не биле претерано математички, и кое тие можеле да го користат“, многубројни уметници и аргитекти почнале да ги изработуваат своите дела во склад со златниот правоаголник, кој се сметал за естетски пријатен. Пропорциите на златниот правоаголник се забележуваат и во дела кои датираат пред Пачоли.

## Конструкција
thumb|Метод на конструирање на златен правоаголник. Правоаголникот е исцртан со црвено. Добиените димензии се во сооднос 1:<math>\varphi</math> - златниот пресек.
Златниот правоаголник може да се конструира само со шестар и линијар следејќи ја оваа постапка:

# Нацртајте прост квадрат
# Повлечете линија од средината на една страна до спротивниот агол
# Таа линија нека ви биде полупречник за да нацртате лак кој ја определува висината на правоаголникот
# Доврешете го златниот правоаголник

## Примена
* Вилата Штајн (1927) од архитектот Ле Корбизје во Гарше има правоаголен план, елевација и внатрешна структура на основа на златниот правоаголник.
* Јан Чихолд ја опишува употребата на златниот правоаголник при изработката на страници на книги.

## Поврзано
* Златен пресек
* Фибоначиеви броеви
* Кеплеров триаголник
* Златен триаголник
* Леонардо Фибоначи

## Наводи

## Надворешни врски

* Златниот пресек на MathWorld 
* Златната средина и физиката на естетиката  
* Приказ на златниот правоаголник со интерактивни анимации 

Категорија:Елементарна геометрија
Правоаголник
Категорија:Четириаголници
Кирил З’мбов

**Кирил Фердов З’мбов** (,  - , ) — македонски јадрен физичар, член на МАНУ надвор од работниот состав од 1988 година.

## Животопис
Студирал физичка хемија на Природно-математичкиот факултет во Белград, каде што дипломирал во 1955 година. Од 1954 година бил вработен во  Институтот за јадрени науки „Борис Кидрич“ во Винча, Република Србија, каде што останал до крајот на својот работен век. Докторската дисертација од областа на површинската јонизација ја работел под раководство на академик Павле Савиќ и ја одбранил на Природно-математичкиот факултет во Белград во 1963 година.

За член на МАНУ, надвор од работниот состав, бил избран на 7 октомври 1988 година. Ѕ`мбов бил член на Српската академија на науките и уметностите.
 
Стручната активност на д-р З’мбов во областа на аналитиката на јадрените материјали е посебно врзана за развојот на масено-спектроскопските методи на изотопска анализа на ураниумот, борот и деутериумот. Поради непогодноста на користење на гасовитите соединенија на ураниумот и борот, тој развил посебен извор на површинска јонизација, која ќе овозможи изучување на механизмот на процесот и оптимизација на условите за зголемување на ефикасноста на методата. Заедно со унгарскиот научник И. Опауски вовел графитирање на јонизирачките површини за зголемување на ефикасноста на монизацијата на ураниумот.

Од научната активност на д-р З’мбов потекнале ред технички реализации, оригинални по концепцијата и изведувањето. Неговите научни резултати се објавуваат во угледни домашни и странски публикации, а некои од неговите решенија спаѓаат во редот на најсовршените од тој тип во светот. Тој активно учествувал и во научните дејности на научните институции во Р Македонија, соработувајки на повеќе научни проекти.

Трудовите му биле цитирани околу 730 пати. Имал богата соработка со центрите за јадрени истражувања во Јилих и во Карлсруе, со Националниот институт за стандарди и технологија во Вашингтон и со Државниот универзитет „Ломоносов“ во Москва. Бил претседател на Југословенското друштво за масена спектрометрија и член на Научниот совет на Меѓународното друштво за масена спектрометрија. Бил и директор на Лабораторијата за физичка хемија во Винча.

Починал ненадејно во Грција на 8 септември 2009 г..

## Наводи

Категорија:Македонски јадрени физичари
Категорија:Македонски академици
Категорија:Академици на МАНУ
Бандар Сери Бегаван

**Бандар Сери Бегаван** (малајски: *Bandar Seri Begawan*, јависко писмо: بندر سري بڬاوان ) е главен град и најголемо пристанешти во султанатот Брунеј. Градот брои  27,285 жители (податоци од 2002),

## Потекло на поимот
Градот, името го добил по таткото на султанот, Омар Али Саифудиен, на 5 октомври 1970 година, со името Бандар Брунеј. Бегаван е име за брунејските монарси кои абдицирале, а потекнува од санскритскиот збор за „бог“. Зборот *[[бандар]]* потекнува од персискиот јазик (بندر) и значи „пристаниште“ или „засолниште“ (*бандар* на малајски значи „град“).

## Историја
Податоци за населени места по течението на реката Брунеј, датираат уште од 7. век. Наслебите биле слични како оние во Кампонг Ајер, во близина на денешниот Музеј Брунеј.

На 1 август 2007, султанот даде согласност за проширување на градот од 12,87 до 100,36 квадратни километри, со тоа што кон градот беа приклучени неколку села и приградски наслелби.

## Географија
Бандар Сери Бегаван се наоѓа северно од реката Брунеј, на брегот од Јужнокинеското Море. Во градот живеат 27,285 жители, а во метрополитенската област 74,700.

## Демографија
Мнозинството од населението се етнички Малајци, а Кинезите се најзначајните малцинска група. Абориџински етнички групи, како на пример Ибанците, исто така го населуваат градот, но се сметаат за Малајци. Голем број од работниците од странство се од Индонезија, Филипините и од земјите од индискиот полуостров.

## Стопанство
Во градот се произведува мебел, текстил и градежен материјал. Типични за градот се и бројните занаети.

## Превоз
right|thumb|Јалан Султан (Султанова улица) во Бандар Сери Бегаван
Меѓународниот аеродром Брунеј се наоѓа на оддалеченост од 11&nbsp;км од центарот на градот и до него може да се стигне за само 10 минути, по автопатот Султан Хасанаи Болкиа.

Водното такси наречено „пенамбанг“ се користи за превоз на патници од градот до Кампонг Ајер. За превоз на патници од Бангар до Лимбанг се користат моторни чамци.

## Образование
Сите степени на обраование се достапни во Бандар Сери Бегаван, од детски градинки до високо образование. Универзитетот Брунеј Даруссалам, кој бил основан на 28 октомври 1985 се наоѓа на оддалеченост од околу 4,5&nbsp;км од центарот на градот.. Универзитетот е најстар и најголем во Брунеј, во однос на бројот на книги и разновидноста на образованието што им го нуди на студентите. ториот универзитет во султанатот е универзитетот Ислам Султан Шариф Али, кој се наоѓа во населбата Гадонг. Овој универзитет беше отворен на 1 јануари 2007 и претставува исламски универзитет.

Во градот се наоѓаат и голем број на високообразовни институти, како што се училиштето за наука Падука Сери Бегаваан Султан, Технолошкиот институт и единственото медицинско училиште Мактаб Јурурват Пенгиран Анак Путери Рашида Саадатул.

## Наводи

## Надворешни врски

* Официјално мрежно место 
* Деловен именик за Брунеј 

Категорија:Градови во Брунеј
Категорија:Главни градови во Азија
Категорија:Брунеј
Категорија:Населени места основани во 1906 година
Битка кај Лас Навас де Толоса

**Битката кај Лас Навас де Толоса** се одвила на 16 јули 1212 година и претставува важна пресвртница во Реконквиста како и во средновековната историја на Шпанија.  Во текот пред битката, силите на кралот Алфонсо VIII од Кастиља се придружиле на армиите на неговите доскорешни христијанска соперници,  Санчо VII од Навара, Педро II од Арагон и Алфонсо II на Португалија во битка против Берберските алмохадски муслимански владетели на јужниот дел на Пиринејскиот Полуостров.

Оваа битка завршила со катастрофален пораз над муслиманските војски и се претпоставува дека жртвите на нивна страна биле околу 100.000. По поразот, напредувањето на муслиманите било спречено, додека Реконквистата да заврши во 1492 година, кога муслиманите биле целосно протерени од полуостровот.

## Наводи

Категорија:Европа во 1212 година
Категорија:Судири во 1212 година
Лас Навас де Толоса
Лас Навас де Толоса
Лас Навас де Толоса
Лас Навас де Толоса
Лас Навас де Толоса
Лас Навас де Толоса
Лас Навас де Толоса
Категорија:Воена историја на Шпанија
Категорија:Шпанија во 13 век
Категорија:Крстоносните војни во 13 век
Белоглав орел

thumb|right|250px|'''Белоглав орел''' (''Haliaeetus leucocephalus'')

**Белоглав орел** (*Haliaeetus leucocephalus*) е граблива птица во Северна Америка што е најмногу позната како национална птица и симбол на Соединетите Американски Држави. Подрачјето на ширење или размножување го вклучува поголемиот дел од Канада и Алјаска, целиот САД и северниот дел на Мексико. Се наоѓа во близина на отворена вода каде што има изобилство на храна и дрва за гнездење.

Белоглавиот орел е голема птица, со должината на телото од 70 - 102 сантиметри, распон на крилја до 2,44 m и маса од 2,5 - 7 килограми; женката е за 25 проценти поголема од мажјакот. Ова е втората по големина граблива птица во Северна Америка. Возрасните имаат кафеаво тело со бела глава и опашка, жолт ирис, канџи на нозете, и кукест клун; младенчињата се целосно кафеави, освен за жолтите нозе. Мажјаците и женките се исти во обоеност на перјата. Исхрана им се состои од риби, но претежно се опортунистички исхранувач. Ловат риби со фаќање на препад при летот вадејќи ги од вода со своите канџи. Во дивината, можат да живеат до триесет години, а стануваат сексуално зрели на четири или пет години. Белоглавиот орел го гради најголемото гнездо од било која птица во Северна Америка, до 4 метри длабоко, 2.5 метри широко и еден тон во тежина.

Категорија:Орли
Категорија:Незагрозени видови според МСЗП
Категорија:Животински таксони опишани од Карл Линеј
Категорија:Национални симболи на САД
ФК Јехона

mini|right|200px|thumb|Логото на ФК Јехона
**ФК Јехона** *([[албански|алб]]. KF Jehona)* во превод *Одзив* е македонски фудбалски клуб од село Пршовце, тетовско. Клубот е формиран во мај 1996.

Поради воениот конфликт во Тетовско клубот ги прекунува своите активности од 10 април 2001 година. Денес повторно функционира и неговите играчи се доста млади, на возраст од 15-22 години.

## Наводи

## Надворешни врски
* ''Официјално мрежно место на клубот''  - Информации, играчи и резултати

Категорија:Фудбалски клубови од Македонија
Јехона
Категорија:Појавено во 1996 година во Македонија
Битка кај Саграхас

**Битката кај Саграхаз**, позната и како *Битката кај Залага* () — битка одиграна на 23 октомври 1086 година помеѓу Алморавидите предводени од Јусуф ибн Ташфин на една страна и Кралство Кастиља предводено од Алфонсо VI. Оваа битка односно бојно поле е познато и како аз-Залагах (во превод значи лизгав терен) поради огромната количина крв која била пролеана тој ден.

Битката започнала во петокот во самите мугри со нападот предводен од Кастиља. Јусуф ибн Ташфин неговата војска ја поделил во три целини. Првата дивизија била предводена од Абад III ел-Мутамид, втората од Јусуф ибн Ташфин, а третата се состоела од африкански војници. Абад III ел-Мутамид и неговата дивизија војувале со Алфонсо цело попладне, а потоа Јусуф ибн Ташфин со неговата група се приклучиле на битката и го опкружиле Алфонсо VI и неговите војници. Алфонсо и нговата војска во паника започнале да го губат теренот, а потоа по наредбата на Јусуф била испратена и третата група на војници.

Христијаните доживеале тежок пораз. Се смета дека само околу 500 витези успеале да се вратат во Кастиља. Кралот Алфонсо се здобил со тешка повреда на ногата. Со оваа битка било спречено ширењето на христијанските територии кон јужните делови на Пиринејскиот Полуостров.

## Наводи

Саграхаз
Саграхаз
Категорија:Ел-Андалус
Категорија:1086
Категорија:Алморавиди
Категорија:Судири во 11 век
Категорија:Шпанија во 11 век
Детроит Бич (Мичиген)

thumb|220px|Местоположба на Детроит Плаж во Мичиген

**Детроит Бич** () е заедница во Монро Округот, во американската држава Мичиген. Населението во 2010 година изнесувало 2,087 жители. Градот се наоѓа на езерото Ири, скоро пет километри од даунтаун Монро.
## Наводи

Категорија:Градови во Мичиген
Категорија:Населени места основани во 1923 година
Битка кај Гранада

**Битката кај Гранада** — битка одиграна на 2 јануари 1492 година помеѓу христијанските сојузници предводени од Кралство Арагон и Кралство Кастиља од една страна и Гранадскиот Емират од друга страна, предводени од Мухамед XII од Гранада. Градот на поверќе пати бил ставен во опсада од страна на христијаните, но без успех. Така, христијаните конечно во 1492 година успеале да го заземат градот. Ова означувало крај на маварското владеење и распаѓање на ел-Андалус по скоро 780 години од една страна, и обединување на двете христијански кралства во една држава под името Шпанија.

Гранада
Гранада
Гранада
Категорија:Шпанија во 1492 година
Категорија:Опсади на Шпанија
Категорија:Судири во 1492 година
Категорија:Гранада
Категорија:Европа во 1492 година
Кралство Галисија

**Кралство Галисија** (шпански: *Reino de Galicia*) — историска држава која се наоѓала во северозападниот дел на Пиринејскиот Полуостров. Неговата престолнина била Сантјаго де Компостела. Кралството било основано во 410 година од страна на германското племе Шваби, кои стекнале независност од Западната Римското Царство на територијата на римските провинции Галисија и Северна Лузитанија. Во 585 година, кралството на Швабите било претпено односно присоединето кон кралството на Визиготите. Визиготското кралство пак опстојувало до 701 година, а неговите територии влегле во составот на Кралство Астурија. Во времето на Алфонсо III во 910 година, провинцијата била разделена помеѓу Кралство Астурија и Кралство Леон. Во 1065 година, кралството било разделено на синовите на Фердинанд I Кастилиски.

Галисија паднала под власта на Гарсија II, и тој бил објавен за крал на Кралство Галисија и Португалија. Во 1072 година, по повеќегодишната војна помеѓу синовите на Фердинанд I довело да Кралството Галисија и Португалија биде зазедено од страна на Алфонсо VI, кој станал и крал на Кастиља. Унијата помеѓу Португалија и Галисија била уништена во 1128 година од страна на Алфонсо I Португалски, кој се оделил како самостоен и независен владетел на Португалија. Во 1525 година, Галисија била присоединета кон Кралство Шпанија. Во нејиниот состав, Кралството Галисија имала определена автономија до 1833 година.

Категорија:Историја на Галисија
Категорија:Историја на Шпанија
Категорија:Историја на Португалија
Категорија:Поранешни држави во Европа
Категорија:Поранешни монархии во Европа
Категорија:Држави и територии настанати во 410 година
Категорија:Држави и територии распаднати во 910 година
Категорија:Поранешни кралства
Библиотека „Тане Георгиевски“

**Јавна општинска установа библиотека библиотека „Кочо Рацин“** ― општа библиотека во Куманово создадена во 1945 година.

## Историја
29 ноември 1944 година е денот на првото собрание на Народното читалиште „Тане Георгиевски“. Тогаш била прифатена желбата и потребите на граѓаните за читање на книги, во градот во кој постоело читалиште, речиси две децении претходно. Службено, почетната работа Библиотеката ја имала на 20 октомври 1945 година со фонд од околу 1300 книги што биле дарувани од страна на граѓаните на Куманово.

Во 2009 година, библиотеката располагала со фонд од над 180 000 книги.

## Наводи

## Надворешни врски
* 
* Библиотеката „Тане Георгиевски“ на Facebook

Категорија:Згради и градби во Куманово
Категорија:Образованието во Куманово
Тане Георгиевски
Гранадски Емират

**Гранадски Емират** (, транс. *Имарат Гарната*) — емират основан во 1228 година, по Битката кај Лас Навас де Толоса каде династијата Алмохади била поразена од страна на Христијаните. Алмохадскиот крал Идрис ја напуштил Иберија создавајќи нова династија која се задржала најдолго на Пиринејскиот Полуостров, династија Насриди.

Во времето кога Реконквистата имала голем замав, по освојувањето на Кордоба во 1236 година, династија Насриди ги продолжила војните со Фердинанд III од Кастиља, и како официјална држава Гранада била прогласена во 1238 година. Оваа династија и нејзиниот крал биле одговорни за изградба на најголемиот дел од палатите во Алхамбра. Таифот станал вазал на христијанското Кралство Кастиља во наредните 250 години.

Официјалерн јазик во Емиратството бил арапскиот, и како мајчин се користел од страна на мнозинството од населението.

Војната против Гранада започнала во 1482 година. На 2 јануари 1492, последниот муслимански водач бил Мухамед XII од Гранада, бил поразен од страна на Фернандо II Арагонски и Изабела I Кастиљска.

Категорија:Поранешни муслимански држави во Европа
Категорија:Поранешни монархии во Европа
Категорија:Ел-Андалус
Категорија:Поранешни држави на Пиринејскиот Полуостров
Категорија:Поранешни емирати
Насридска династија

**Насридската династија** или *Бану Насри* (арапски: بنو نصر) била последната арапска и муслиманска династија во Шпанија. Оваа династија на власт во ел-Андалус дошла по поразот на Алмохадската династија во битка кај Лас Навас де Толоса во 1212 година. Династијата во текот на нејзиното владеење била управувана од страна на 23 емири. Крај на династијата ставиле унијата на Кралство Арагон и Кралство Кастиља во 1492 година.

Во времето на оваа династија бил изграден замокот Алхамбра.


Категорија:Историја на исламот
Категорија:Муслимански династии
Свеви

мини|лево|150п|Свевска пунѓа
**Свевите** (латински *suevi*, *suebi*, *suavi*, *suabi*) се германско варварско племе. Во текот на нивната историја, тие постојано воделе војни со Римското Царство во периодот од 1 век п.н.е. и 2 век. Според Гај Јулиј Цезар, ова племе било најголемо и највоинствено племе од сите Германи. Во времето на Цезар, тие поседувале околу 100 слободни територии, и од секоја слободна територија годишно се регрутирале по околу 1000 војници. Останатиот дел од населението се грижело за набавување на храна. Веќе следната година, тие оделе на бојното поле, додека други се враќале. Ова племе се занимавало со лов. По раст биле високи, носеле кожи од разновидни животни.

Во 406 година, тие во сојуз со Вандалите и Аланите ја преминале реката Рајна и ја зазеле Галиција. Во 466 година го примаат Аријанството, а од 560 година се католици.

## Надворешни врски

*
Категорија:Германски племиња
Категорија:Историја на германските народи
Категорија:Народи во Европа
WSXGA+

**WSXGA+** (англ. **W**idescreen **S**uper e**X**tended **G**raphics **A**rray **Plus**, мак. „Широкоекранско Суперпроширено Графичко Поле Плус“) е стандард на компјутерски екрани. WSXGA+ екранот често се користи кај широкоекранските 20", 21" и популарните 22" LCD монитори од разни произведувачи (и многу мал број на 19" широкоекрански монитори), како и широкоекранските 15.4" и 17" лаптопски LCD екрани како Thinkpad T61. разложеноста изнесува 1680×1050 пиксели (1.764.000 пиксели) и има формат на сликата во сооднос од 16:10 . 

WSXGA+ е широкоекранска верзија на SXGA+, но не добила одобрување од ниедна организација. Следната повисока разложеност (за широки екрани) е WUXGA, која изнесува 1920x1200 пиксели.

## Табела за споредба

Категорија:Стандарди на сметачки екрани
Визиготска Шпанија

**Визиготска Шпанија** (**Хиспанија**) е назив за територијата на Пиринејскиот Полуостров во времето под власта на Визиготите. Овој период го опфаќа времето од Битката кај Вујеа во 507 година до Битката кај Гвадалета во 711 година. До 507 година, Визиготското Кралство, со центар Тулуза, ги контролирал Аквитанија, Нарбонска Галија и голем дел од Шпанија. По поразот на Визиготите од страна на Франките во 507 година, и смртта на визиготскиот крал, Визиготите неговиот наследник Амаларих го одвеле во Шпанија. Нивниот центар најпрво се наоѓал во Барселона, а потоа во Толедо.

Од 511 година до 526 година, Визиготите биле во сојуз со Остроготите, на чие чело се наоѓал Теодорих Велики. Во текот на 6 век дошло до војна околу престолот помеѓу Визиготите и источноримскиот цар Јустинијан I со неговиот претендент Атанагилда. Во војната, Византија победила, а Византијците немале намера да се повлечат и го зазеле југоисточниот дел од полуостровот каде се задржиле до 754 година. Овде тие ја создале и провинцијата Спанија.

Подоцна, на овие простори се појавил нов непријател, муслиманите кои во 711 година го зазеле скоро целиот полуостров, уништувајќи го целосно Кралството на Визиготите.

Категорија:Визиготска Шпанија
Категорија:Португалија во средниот век
Категорија:Шпанија во средниот век
Хју Таун

**Хју Таун** (англиски: *Hugh Town*, конрски: *Tre Huw*) со 1.068 жители е главното населено место на островите Сили, Англија, сместено на островот Сент Мерис. Главната улица во селото претставува најважното трговско подрачје на островите, чиишто фирми главно живеат од туризам. Во селото има и банки, хотели и пабови. Во околината има неколку плажи. Меѓу позначајните зданија се вбројува Ѕвездестиот замок (*Star Castle*), кој денес е хотел.

Главниот кеј и пристаните на Сент Мерис се наоѓа во Хју Таун, и од ова место поаѓа фериботот „Scillonian III“ за Пензанс. Аеродромот Сент Мерис е сместен веднаш до гратчето. Оттука се одржуваат редовни летови до Пензанс со хеликоптер, и летови со 12-седен авион до Сент Џаст, Корнвол.

Категорија:Сили (архипелаг)
Категорија:Корнвол
Категорија:Села во Англија
Национални паркови во Нов Зеланд

мини|десно|250п|Националните паркови во Нов Зеланд (обележани со зелено)
**[[Нов Зеланд]]** има 13 **[[национален парк|национални паркови]]** под управа на Службата за заштита на природата на Нов Зеланд.

Со Законот за национални паркови од 1980 г., национални паркови и резервати се создаваат во области каде пределите и пределите се од особен квалитет, или пак природните одлики или еколошките системи се од таква научна важност, што се смета дека нивното запазување е од национален интерес. Законот и овозможува на јавноста слобода на влез и пристап во парковите, но со услови и ограничувања кои се неопходни за зачувувањето на автохтоните растенија и животни, или воопшто за благосостојбата на паркот. Постојат и особено заштитени подрачја (550&nbsp;км2) во кои може да се влезе само со писмена дозвола.

Законот налага националните паркови да се одржуваат во што поприродна состојба, со што би се одржала нивната вредност како почва, вода и шуми. Автохтоните растенија и животни се заштитени, додека донесените растенија и животни се отстрануваат доколку нивното присуство ги пореметува пропишаните цели. Градежните активности во дивите предели се ограничени на правење планинарски патеки и колиби кои се од суштинска важност за контролирање на дивите животни и вршење на научни истражувања. Законот ѝ дозволува на Службата за заштита на природата да гради планинарски домови, колиби, кампови, жичници и слични објекти, како и паркинзи, патишта и патеки. Сместувањето, превозот и други услужни дејности на влезните места во парковите го овозможува службата, други владини установи, доброволни организации и приватни фирми. Некои услуги во парковите, како обиколки со водич и обука по скијање, ги овозможуваат приватни фирми со повластици од службата.

## Список на национални паркови
Од север кон југ, националните паркови во Нов Зеланд се следниве:

 — светско наследство на УНЕСКО или дел од него.

## Поврзано
* Регионални паркови во Нов Зеланд
* Шумски паркови во Нов Зеланд
* Заштитени области во Нов Зеланд

## Наводи

## Надворешни врски
* Национални паркови — Служба за заштита на природата 


Категорија:Географија на Нов Зеланд
Категорија:Знаменитости во Нов Зеланд
Јане Николоски

**Јане Николоски** (роден на  во Прилеп) — македонски фудбалер. Тој ја завршил својата кариера во Кипар во 2010 година. Сега живее во својот роден град Прилеп и поседува кафе бар.

Категорија:Живи луѓе
Категорија:Фудбалери од Прилеп
Категорија:Фудбалери на ФК Победа
Категорија:Фудбалери на ФК Слога Југомагнат
Категорија:Фудбалери на ФК Пелистер
Категорија:Фудбалери на ФК Напредок (Кичево)
Категорија:Фудбалери на ПФК Славија (Софија)
Категорија:Фудбалери на ФК Персеполис
Категорија:Фудбалери на ФК Славен Белупо
Категорија:Фудбалери на ФК АПОЕЛ
Категорија:Фудбалери на ФК Пафос
Категорија:Фудбалски голмани
Категорија:Фудбалски тренери од Прилеп